
1. Základné identifikačné údaje o škole

	Názov ŠkVP: 
	 RUŽA

	Stupeň vzdelania: 
	Predprimárne vzdelávanie

	Dĺžka štúdia:  
	1 až 4 roky

	Formy výchovy a vzdelávania: 
	Celodenná 

-v prípade záujmu rodičov sa poskytuje aj poldenná výchova a vzdelávanie

	Vyučovací jazyk: 
	Slovenský a maďarský jazyk

	Prerokovaný v pedagogickej rade: 
	18.05.2026

	Prerokovaný v rade školy: 
	28.05.2026

	Predložený zriaďovateľovi:


	

	Vydaný dňa:
	


	Zriaďovateľ školy: 


	Mesto Dunajská Streda, Hlavná 50/16, 929 01 Dunajská Streda

	Riaditeľka MŠ: 


	Andrea Váradyová

	Telefón:  


	+421 918 607 364

	E-mail:  


	msruzovyhaj@dunstreda.sk

	Počet tried:
	3 triedy

	Počet tried s vyučovacím jazykom slovenským: 


	1 trieda - Slniečko

	Počet tried s vyučovacím jazykom maďarským: 


	2 triedy – Katica,,Mókus








1.1 Názov školského vzdelávacieho programu

Názov školského vzdelávacieho programu je „Ruža“.

Ruža symbolizuje dieťa ako jedinečnú osobnosť, jeho rast, rozvoj a potenciál. Tak ako ruža potrebuje vhodné podmienky na svoj rast, aj dieťa potrebuje podnetné, bezpečné a podporné prostredie pre svoj celostný rozvoj.
Názov „Ruža“ je pre deti zrozumiteľný a zároveň symbolický. Jednotlivé písmená názvu vyjadrujú základné hodnoty výchovy a vzdelávania:
• R – radosť z poznávania – podpora zvedavosti a pozitívneho vzťahu k učeniu
• U – úcta a úprimnosť – rozvoj rešpektu, empatie a prosociálneho správania
• Ž – život v pohybe a zdraví – podpora pohybu a zdravého životného štýlu
• A – aktivita a samostatnosť – rozvoj tvorivosti, iniciatívy a samostatnosti
Výchova a vzdelávanie sa realizujú v podnetnom a bezpečnom prostredí, ktoré podporuje pocit prijatia, istoty a prirodzený rozvoj dieťaťa. Prostredníctvom hry, zážitkového učenia, pohybových a tvorivých činností sa vytvárajú predpoklady pre úspešný vstup dieťaťa do ďalšieho stupňa vzdelávania.

2. Vymedzenie poslania a cieľov výchovy a vzdelávania a zameranie školy
Cieľom predprimárneho vzdelávania je dosiahnuť optimálnu kognitívnu,  senzomotorickú a sociálno-citovú úroveň ako základ pripravenosti na školské vzdelávanie a na život v spoločnosti. Cieľom výchovy a vzdelávania v materskej škole je podporovať rozvoj komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií. Školský vzdelávací program je zostavený tak, aby rešpektoval ciele výchovy a vzdelávania uvedené v zákone č. 245/2008 Z. z. o výchove a vzdelávaní (školský zákon) a o zmene a doplnení neskorších predpisov.
Na základe profilácie materskej školy a s prihliadnutím na celostný rozvoj osobnosti dieťaťa sme vymedzili nasledovné vlastné ciele výchovy a vzdelávania:
· uľahčiť adaptáciu dieťaťa na prostredie materskej školy

· rozvíjať sebaobslužné a hygienické návyky

· rozvíjať manuálne, tvorivé a psychomotorické schopnosti

· podporovať zdravé sebavedomie a sebahodnotenie dieťaťa

· viesť deti k rešpektovaniu etických a spoločenských hodnôt

· podporovať zdravý životný štýl a starostlivosť o zdravie

· rozvíjať schopnosť spolupracovať a niesť zodpovednosť

· uplatňovať princíp aktivity dieťaťa vo vzdelávaní

· rozvíjať jazykové a komunikačné schopnosti

· rozvíjať estetické vnímanie a tvorivosť

· rozvíjať environmentálne povedomie

· podporovať učenie hrou a zážitkové učenie

· motivovať deti k objavovaniu a poznávaniu

· podporovať chápanie sveta a jeho súvislostí

· rozvíjať vzťah ku kultúrnemu dedičstvu, tradíciám a jazyku

· rozvíjať pohybové schopnosti a zdravie

· pripravovať dieťa na vstup do základnej školy po všetkých stránkach
Vlastné zameranie materskej školy je orientované na celostný rozvoj osobnosti dieťaťa prostredníctvom zážitkového, aktívneho a skúsenostného učenia.
Zameranie materskej školy sa realizuje v nasledovných oblastiach:
• prírodovedná gramotnosť – Ružičky objavujú
• predčitateľská gramotnosť – Ružičky spoznávajú písmená
• výtvarná a estetická oblasť – Ružičky tvoria
• telesná a zdravotná oblasť – Ružičky cvičia

Uvedené oblasti sa realizujú v rámci vzdelávacích oblastí Štátneho vzdelávacieho programu nasledovne:


• prírodovedná gramotnosť – Ružičky objavujú v oblastiach Človek a príroda a Matematika a práca s informáciami
• predčitateľská gramotnosť – Ružičky spoznávajú písmená v oblasti Jazyk a komunikácia
• výtvarná a estetická oblasť – Ružičky tvoria v oblastiach Umenie a kultúra a Človek a spoločnosť
• telesná a zdravotná oblasť – Ružičky cvičia v oblastiach Zdravie a pohyb a Človek a svet práce
3. Charakteristika vlastného zamerania materskej školy
Prírodovedná gramotnosť – Ružičky objavujú
Rozvíjanie prírodovednej gramotnosti sa realizuje tak, aby sa dieťa učilo pozorovať, klásť si otázky a chápať javy v prírode a vo svete okolo seba. Deti riešia jednoduché problémy primeranými postupmi a prostredníctvom experimentovania si rozvíjajú schopnosť premýšľať a hľadať odpovede.

Predčitateľská gramotnosť – Ružičky spoznávajú písmená
Predčitateľská gramotnosť sa rozvíja ako príprava na osvojovanie čítania a písania. Dôraz sa kladie na rozvoj reči, zrakového a sluchového vnímania, pamäti a myslenia. Dieťa si vytvára pozitívny vzťah ku knihám a rozvíja grafomotorické zručnosti.

Výtvarná a estetická oblasť – Ružičky tvoria
Výtvarné činnosti podporujú rozvoj tvorivosti, fantázie a estetického cítenia dieťaťa. Dieťa sa učí vyjadrovať svoje predstavy a prežívanie prostredníctvom kresby, maľby a ďalších tvorivých činností.

Telesná a zdravotná oblasť – Ružičky cvičia
Oblasť je zameraná na rozvoj pohybových schopností, podporu zdravého životného štýlu a utváranie správnych návykov. Dieťa si osvojuje pohybové zručnosti a uvedomuje si význam zdravia pre svoj život.

4. Stupeň vzdelania, ktorý sa dosiahne absolvovaním školského vzdelávacieho programu
Predprimárne vzdelanie získa dieťa absolvovaním posledného roka školského vzdelávacieho programu materskej školy. Dokladom o získanom stupni vzdelania je osvedčenie o získaní predprimárneho vzdelania, ktoré sa vydáva všetkým deťom, ktoré ukončili povinné predprimárne vzdelávanie v materskej škole.

5. Dĺžka štúdia a formy výchovy a vzdelávania
          Dĺžka predprimárneho vzdelávania je spravidla niekoľkoročná (1 – 4 roky). Pre dieťa, ktoré dosiahlo päť rokov veku do 31. augusta, ktorý predchádza začiatku školského roka, od ktorého bude dieťa  plniť povinnú školskú dochádzku v základnej škole, je predprimárne vzdelávanie povinné v rozsahu najmenej štyri hodiny denne, okrem školských prázdnin.    
         Materská škola poskytuje vo všetkých troch triedach celodennú výchovu a vzdelávanie s možnosťou poldennej výchovy a vzdelávania pre deti, ktorých zákonní zástupcovia o to požiadajú. O povolenie individuálneho vzdelávania dieťaťa môže zákonný zástupca dieťaťa alebo zástupca zariadenia písomne požiadať riaditeľa materskej školy, do ktorej bolo dieťa prijaté.
6. Učebné osnovy
Učebnými osnovami materskej školy sú vzdelávacie štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie. Spracúvajú sa na obdobie 10 mesiacov školského roka. V čase letných prázdnin sa výchovno-vzdelávacia činnosť realizuje formou voľných hier a hrových činností.
6.1 Východiská plánovania výchovno-vzdelávacej činnosti
 Predprimárne vzdelávanie zabezpečujú v každej triede dve učiteľky, ktoré výchovno-vzdelávaciu činnosť plánujú týždenne, každá vo svojej zmene. Plánovanie vychádza zo vzdelávacích oblastí, výkonových štandardov a ich úrovní, ku ktorým učiteľky vyberajú vhodné aktivity, prostredníctvom ktorých sa tieto výkonové štandardy napĺňajú.  Niektoré výkonové štandardy sú v učebných osnovách uvedené ako ciele, ktoré sa rozvíjajú priebežne v prirodzených každodenných situáciách počas celej dochádzky dieťaťa do materskej školy. Z tohto dôvodu nie je potrebné plánovať k nim samostatné cielené výchovno-vzdelávacie aktivity.

6.2 Tematický plán
	Mesiac
	Charakteristika tém
	                        Témy

	9.
	Doma a v MŠ
Zámerom témy je navodzovať situácie a činnosti, pri ktorých si deti uvedomujú seba samých, dôležitosť spolunažívania s rovesníkmi a dospelými. Deti sa zoznamujú s prostredím materskej školy a jej okolím. Získavajú základné poznatky o remeslách a pracovných profesiách.
	Ja a moja rodina

	
	
	Kamaráti

	
	
	Moja hračka a svet  predmetov

	
	
	Kto čo robí

	
	
	

	   10.
	Krásy  jesene
Cieľom tohto obsahového celku je prostredníctvom aktívneho poznania a zážitkového učenia rozvíjať u detí poznatky o ročnom období, počasí, premenách živej prírody a zároveň podporovať pozitívne vzťahy detí a dospelých k prírode. Rozvíjanie a upevňovanie poznatkov o voľne žijúcich zvieratách a o starostlivosti o ne.

	Farebná pani Jeseň

	
	
	Jeseň plná vitamínov

	
	
	Zvieratá

	
	
	Počasie 

	
	
	Bezpečne do školy

	   11.
	Ľudské telo- zdravie
Cieľom jednotlivých tém je oboznámiť deti so svojím telom, jeho časťami a funkciami, ako aj s vplyvom počasia na človeka a zvieratá. Zameriavame sa  aj  na zdravý životný štýl dieťaťa a jeho rodiny. Deti získavajú poznatky o pracovných profesiách a  jesenných tradíciách.

 
	Tekvicový festival

	
	
	Ja som človek, moje telo a zmysly

	
	
	Zdravé potraviny a stravovanie

	
	
	Pracovné profesie - remeslá

	
	
	

	   12.
	Mikuláš a Vianoce
Zámerom obsahového celku je priblížiť kolobeh prírodných javov. Aktivity s rodičmi sú zamerané na podporu pozitívnych vzťahov medzi deťmi, rodinou a kolektívom školy v období sviatkov, aby dieťa dokázalo rôznymi výrazovými prostriedkami vyjadriť svoje názory, pocity a  zážitky.

	Príde Mikuláš

	
	
	Adventné pečenie

	
	
	Čarovné Vianoce

	
	
	Malí umelci

	    1.

                                
	Krásy  pani Zimy
Rozvíjanie poznatkov o ročnom období zima, oboznámenie so zmenami v prírode, pokusy so snehom a ľadom. Charakterizovanie zimného obdobia v spojení s činnosťami, ktoré v tomto období uskutočňujeme – zimné športy. Vytváranie podmienok pre zdokonaľovanie lokomočných pohybov v špecifickom prostredí.
	Zimné tvorenie

	
	
	Zimné športy

	
	
	Premeny snehu a ľadu

	
	
	Časové vzťahy

	
	
	

	
	
	

	    2.
	Čas radosti
Zámerom týždenných tém je rozvíjanie kreatívnych a komunikatívnych kompetencií prostredníctvom manipulácie s rôznym materiálom pri zhotovovaní karnevalových masiek, experimentovanie so svetom farieb a rozvíjanie fyzickej i duševnej pohody. Deti sa oboznámia s časťami neživej prírody, počasím,ale aj vesmírom.  
	Neživá príroda

	
	
	Počasie a jeho kalendár

	
	
	Hviezdy, planéty a vesmír

	
	
	Fašiangy

	    3.
	Jarná kniha
Oboznamovanie s knihou, priblíženie atmosféry knižnice, rozvíjanie sústredenosti pri počúvaní čítaného textu, prezeranie ilustrácií a  šetrné zaobchádzanie s knihou. Rozvíjanie poznatkov o jarnom ročnom období, zoznamovanie sa s prvými jarnými kvietkami a  pozorovanie zmien v prírode  Prehlbovanie vzťahu ľudovým tradíciám a pochopenie významu práce pre človeka. 
	Môj kamarát – kniha



	
	
	Od semienka po rastlinku

	
	
	Krehké jarné kvietky

	
	
	Kvapka vody – putovanie kvapôčky

	
	
	

	    4.
	Krásy prebudenej prírody
Zámerom tém je rozvíjať vnímanie konštantných rytmov prírody, kde dieťa v priamom kontakte so  živou a neživou  prírodou získava základy environmentálneho cítenia. Približujú sa tradície veľkonočných sviatkov.

	Zobúdzanie prírody

	
	
	Veľká noc

	
	
	Vtáky a hmyz

	
	
	Deň Zeme - záhradné a lúčne kvety

	
	
	

	   5.
	Majáles
Vyjadrenie predstáv o význame  mamy a rodiny v živote človeka. Prehlbovanie citových väzieb a úcty k matke, podpora úsilia detí pri príprave osláv Dňa matiek a  rodiny. Rozvíjanie vyjadrovacích schopností, predstavivosti a fantázie prostredníctvom rozprávok. Rozvíjanie poznatkov  o zvieratách a ich mláďatách. Deti získavajú poznatky o  našej vlasti a jej symboloch. Upevňovanie pozitívneho  vzťahu k prírode. 
	Moje šťastie - mamička

	
	
	Moje mesto, moja vlasť

	
	
	Zvieracia rodinka

	
	
	Všetci sme jedna veľká rodina

Majáles

	   6. 
	Leto volá
Oboznámenie s ročným obdobím leto a jeho charakteristickými znakmi. Priblíženie života detí rôznych rás a kultúr. Zdôraznenie, že nezáleží na farbe pleti, ale na vlastnostiach a postojoch človeka. Rozvíjanie zodpovedného správanie – bezpečnosť na ceste, nebezpečenstvá v lete a vypestovať pozitívneho vzťahu k záchranným zložkám. 
	Deň detí – malí športovci

	
	
	Bezpečnosť na ceste

	
	
	Hasič, policajt, záchranár ... naša pomoc

	
	
	Exotické zvieratá

	
	
	Rozlúčka so školou


7. Vyučovací jazyk podľa § 12 školského zákona
Výchova a vzdelávanie sa uskutočňuje v slovenskom jazyku v jednej triede a v maďarskom jazyku v dvoch triedach. Súčasťou výchovno-vzdelávacej činnosti je aj rozvíjanie komunikačných kompetencií v štátnom jazyku (slovenskom jazyku). Požiadavky na používanie a rozvíjanie štátneho jazyka v materských školách upravujú príslušné metodické usmernenia.

8 . Systém podpory detí v súlade s princípmi inkluzívneho vzdelávania
Princípom a cieľom inkluzívneho vzdelávania v materskej škole je poskytovať kvalitné vzdelávanie všetkým deťom bez rozdielu. V materskej škole sa podporuje úzka spolupráca pedagogických zamestnancov, pedagogického asistenta (ak je pridelený), odborných zamestnancov a zákonných zástupcov detí. Dôležitá je koordinovaná spolupráca všetkých zúčastnených strán, aby sa dieťa mohlo vzdelávať spôsobom a tempom, ktoré rešpektujú jeho individuálne osobitosti, rozvojové možnosti, zdravotný stav a rodinné zázemie. Kľúčové je včasné identifikovanie prekážok vo výchove a vzdelávaní a ich následné riešenie prostredníctvom odborných postupov a primeranej podpory. Na zabezpečenie inkluzívneho vzdelávania sa využívajú flexibilné metódy výchovy a vzdelávania, ako aj úprava obsahu a hodnotenia tak, aby každé dieťa malo možnosť dosiahnuť svoj individuálny rozvojový potenciál a osobný úspech. Cieľom je, aby sa každé dieťa cítilo ako plnohodnotná súčasť triedneho kolektívu, malo vytvorené primerané sociálne väzby a nebolo sociálne izolované.

8.1 Pedagogická podpora v triede

Pedagogická podpora v triede je zabezpečená súborom opatrení, stratégií a spolupráce, ktorých cieľom je umožniť každému dieťaťu bez ohľadu na jeho schopnosti, zdravotné znevýhodnenie, sociálne zázemie či jazyk plnohodnotne sa vzdelávať. Vytvára sa bezpečné a podnetné prostredie, ktoré podporuje aktívne učenie detí. V praxi to znamená, že deti pracujú na rovnakých úlohách, avšak s rozdielnou mierou náročnosti podľa svojich individuálnych schopností a možností. U dieťaťa sa podporujú a vyzdvihujú jeho silné stránky a zároveň sa mu poskytuje spätná väzba o jeho úsilí a individuálnom pokroku.
8.2 Individuálna podpora detí

Individuálna podpora detí predstavuje pomoc zameranú na zohľadňovanie ich individuálnych potrieb, schopností a tempa učenia. Cieľom tejto podpory je umožniť každému dieťaťu plnohodnotnú účasť na vzdelávaní, rozvíjať jeho silné stránky, kompenzovať oslabené oblasti, podporovať samostatnosť, predchádzať neúspechu a posilňovať jeho sebavedomie. Individuálna podpora sa poskytuje na základe odporúčaní odborných zariadení.
8.3 Spolupráca a podporné opatrenia
Materská škola podporuje úzku spoluprácu zákonných zástupcov, pedagogických zamestnancov a odborných zariadení s cieľom včasného rozpoznania potrieb dieťaťa. Cieľom tejto spolupráce je zabezpečiť, aby každé dieťa dostalo primeranú podporu podľa svojich individuálnych potrieb a mohlo sa úspešne rozvíjať v bežnej triede spolu s ostatnými deťmi bez rozdielu.


8.4 Prevencia diskriminácie a segregácie
Materská škola vytvára bezpečné a prijímajúce prostredie, v ktorom sa každé dieťa cíti akceptované a podporované. Podporuje rovnosť príležitostí, rozvíja toleranciu a empatiu a predchádza vzniku predsudkov už v ranom veku dieťaťa. Dôležitú úlohu zohráva príklad dospelého – pedagogického zamestnanca. Základným princípom je prispôsobovanie výchovno-vzdelávacieho procesu potrebám každého dieťaťa tak, aby sa dieťa nemuselo prispôsobovať materskej škole, ale aby materská škola vytvárala podmienky pre jeho individuálny rozvoj.

9. Stratégia digitálnej transformácie vzdelávania

Digitálna transformácia predprimárneho vzdelávania predstavuje systematický, premyslený a pedagogicky ukotvený proces, ktorého úlohou je zmysluplné začlenenie digitálnych technológií do výchovno-vzdelávacej činnosti s prihliadnutím na vývinové osobitosti detí predškolského veku. Cieľom materskej školy je podporovať digitálnu gramotnosť detí primeranú ich veku, zatraktívňovať vzdelávací proces a rozvíjať pozitívne a zodpovedné postoje detí k digitálnym technológiám. Zároveň sa budujú základy digitálneho a informatického myslenia prostredníctvom hry, objavovania, tvorivých činností a riešenia problémov. Digitálne technológie sa využívajú ako podporný nástroj učenia sa detí, nie ako náhrada priamej skúsenosti, pohybu, sociálnej interakcie a hry. Dôraz sa kladie na vyváženie digitálnych a nedigitálnych činností, ako aj na podporu psychického a fyzického zdravia detí. Digitálne technológie sa vyberajú tak, aby boli veku primerané a zohľadňovali individuálne potreby detí. Neoddeliteľnou súčasťou digitálnej transformácie je rozvoj digitálnych kompetencií pedagogických a ostatných zamestnancov materskej školy. Ich úlohou je vyberať vhodné digitálne nástroje, vytvárať bezpečné a podnetné prostredie a dbať na ich zodpovedné používanie.
Vypracovala:                                           
                                                                   Andrea Váradyová

                                                                       riaditeľka MŠ

10. Záznamy o revidovaní
Školský vzdelávací program RUŽA je otvorený dokument, ktorý bude vyhodnocovaný a upravovaný na základe skúseností pri realizácii formou dodatku. Z uvedeného dôvodu má byť jeho súčasťou aj záznam o revidovaní. Zápisy uvedené v tabuľke budú využívané pri jeho evaluácii a aktualizácii.

	Záznamy o revidovaní

	Dátum
	Dodatok

	
	



